Ullensaker/Kisa Idrettslag

Ullensaker/Kisa Idrettslag, ofte forkortet Ull/Kisa, er et idrettslag som driver med fotball, håndball, friidrett og innebandy. Idrettslaget holder til i Jessheim i Ullensaker kommune, og ble grunnlagt 16. desember 1894. 

Historikk
Ullensaker Skiklubb ble stiftet 16. desember 1894, mens fotballklubben ble opprettet i 1907. Den ble etter hvert nedlagt, men fikk en arvtaker i 1916. I 1921 ble ski- og fotballklubbene en del av den nye sammenslåingen Jessheim Turn & IF, som samme år kjøpte området der dagens idrettspark ligger. Sju år senere, i 1928, ble navnet endret til Ullensaker IL, og i 1945 til Ullensaker AIL. Kisa IF var stiftet i 1923 og bygde bane på Holmsletta ved Gystad i 1932. Klubbene slo seg sammen i 1947, og i 1951 ble det lagt gress på Jessheim Stadion. 

Etter en årrekke på gamle Jessheim stadion ble dette området kjøpt av utbyggere, og det står i dag leiligheter.

I 2011 åpnet klubbens nye stadion på Gystadmarka, øst for Jessheim sentrum. Fotballstadion fikk tilnavnet UKI Arena, men navnet ble senere endret til Jessheim stadion.

Ved siden av Jessheim stadion ligger Jessheim Friidrettsstadion, og friidrettsdelen av idrettslaget har stått som arrangør av NM i friidrett to ganger, i 1994 og 2014.

 Ull/Kisa IL Fotball 
Med den voldsomme utbyggingsveksten på Jessheim og i Ullensaker, er hele Ull/Kisa Fotball blant de største fotballklubbene i hele Norge.

Ull/Kisa IL Fotball er den klart mest kjente delen av idrettslaget. Fotball-delen spiller med gul overtrøye og grønn shorts med gule strømper.

A-laget for menn trenes i 2019 av Trond Fredriksen, og spiller i OBOS-ligaen. 2019 er lagets sjuende sesong på dette nivået.

I 2011 rykket mennenes A-lag opp til daværende Adeccoligaen, og 2012-sesongen ble fotballagets aller første på nivå to i norsk fotball. Sesongen endte med play-off om eliteserie-plass, men det ble Sandnes Ulf som rykket opp.

Siden 2012 har Ull/Kisa Fotballs A-lag for menn spilt på tilsvarende nivå, med unntak av i 2015, hvor man rykket opp igjen på første forsøk etter nedrykket året før.

 Fotball for menn 

 Tabell 

 Spillerstall 2023/2024-sesongen 
Oppdatert 6. april 2024.A-laget spillere



 Utlånte spillere 

 Ull/Kisa IL Innebandy 
Ull/Kisa innebandy ble opprettet i 2004 og er en av delene av idrettslaget som har størst vekst. I sesongen 2022/23 har innebandy rundt 400 medlemmer. Innebandy-delen spiller med grønne og sorte overtrøyer og sort shorts med grønne strømper.

 Førstelagene 
H1-laget spilte 2014/15 sesongen i divisjon 4. De rykket opp en divisjon hvert år frem til 2017/18, sesongen hvor de rykket opp til 1. divisjon. 2021/22 var lagets femte sesong på dette nivået før de rykket opp i Eliteserien. Fra 2022/23 spiller Herrelaget i Eliten.

Klubbens Damelag, D1, rykket også opp i Eliteserien i 2022, og spiller sesongen 2022/23 i Eliten.

 Utmerkelser 
På vegne av innebandy-avdelingen mottok styreleder Tim Holmvik utmerkelsen Årets Bragd på klubbens årsmøte den 24. mars 2022. Siden klubbens oppstart i 1894 ha denne utmerkelsen blitt utdelt kun tre ganger..

 Filosofi 
Ull/Kisa innebandy ønsker breddesatsing med elitefokus. Det betyr både at bredde skal ikke gå på bekostning av elitefokus, men også at bredde skal avle elite når bredde er etablert. Ambisjonen er å kunne tilby et lag for både glade mosjonerer og for de som ønsker å satse for å bli best mulig.

Klubbens kjerneverdier er glede, mestring og kameratskap, mens visjonen er flest mulig, lengst mulig.
 Styreledere 
+NavnFraTilTim A. Holmvik2019ddTommy Limnell Holm20172019Frank Danielsen20112017Børge Lenborg20102011Stig Atle Bakke20092010Jon Magne Stemnes20072009Børge Lenborg20042007

 Referanser 

Eksterne lenker

 Ny stadion: Klart for ny idrettsby
 Søk på stikkordet «Ull/Kisa» i regionavisa Romerikes Blads nettarkiv
 Jessheim Stadion - Nordic Stadiums